
DETECCION TA NA E 
PUNTA DI BO DEDE 


Bo salud ta importante! 
Tuma un momento pa 
haci auto-examinacion. 
Deteccion trempan — 


por salba bida. Pm e ses 
A OCTOBER 


AN LUNA DI CONSCIENTISACION DI 


/N CANCER NA PECHO 


#closethecaregap 

Prome Minister a atende e apertura di e 


PROME FORO 
NACIONAL PA 
ADULTONAN MAYOR 


“Hunto nos por crea progreso y bienestar 
pa nos adultonan mayor” 


Diamars mainta, Prome Minister Evelyn Wever-Croes a atende e 

apertura di e prome foro nacional pa adultonan mayor. Presente tabata 

sectornan priva, semi-publico y publico, y mas di cien participante, 

cu a bin hunto pa asina defini kico ta necesario pa bin den e 

plan di maneho den bienestar di nos adultonan mayor. Prome 

Minister a splica cu tur pais rond mundo tin retonan pa 

a loke ta “vergrijzing”, y Aruba no ta un excepcion. P’esey, 

e foro aki ta di suma importancia, pa asina hunto por 

defini ki caminda lo mester cana pa asina logra yega na 
resultadonan, den e miho interes di nos grandinan. 


Pa Gabinete Wever-Croes, nos adultonan mayor ta 
un prioridad, y p’esey a mira e necesidad pa pone un 
minister di e Gabinete encarga cu e tema aki. Dene 

ultimo afianan, Gobierno a bin ta haciendo hopi cos 
na beneficio di nos adultonan mayor. Pa di 3 biaha 

caba a aumenta e pensioen di biehes, y a traha 
na reduci e peso di impuesto pa nos grandinan. 
Pero mirando e retonan grandi cu tin, pa loke 
ta trata e adultonan mayor, a haya necesario 
pa organisa un foro na unda comunidad ta bini 
hunto pa asina bin cu ideanan pa loke ta e plan 
di maneho. Pa cu esaki, Prome Minister ta 
gradici tur participante pa a acepta e invitacion 

pa atende e foro importante aki. 


Tambe, Prome Minister ta gradici Minister Ursell 
Arends, cu ta encarga cu e cartera importante 
aki, pa dedica su mes na nos adultonan mayor, 
cu hopi pasion y perseverancia. Danki na 
su trabou y na su team, awe e por entrega e 
resultadonan di un investigacion di dos aña cu 

el a haci riba e tereno aki, pa asina logra yega na 
resultadonan positivo, creando asina progreso y 
bienestar pa nos grandinan. ma 

Unsel Arends 


MINISTER 


E mensahe clave na Foro Nacional ta cu 
e bienestar di nos adultonan mayor ta 


UN COMPROMISO DI 
CADA UN DI NOS 


Den e discurso di apertura di Foro Nacional pa Adulto Mayor, Minister 
di Transporte, Integridad, Naturalesa y Asuntonan di Adulto Mayor, sr. 
Ursell Arends a presenta su vision y maneho ambicioso pa nos 
adultonan mayor. Poniendo enfasis ariba un compromiso 
colectivo pa e bienestar di nos adulto mayor. 


Minister Arends a cuminsa ta imagina un Aruba 
unda individuonan di 60 afia of mas por biba un 
bida saludabel, participativo y digno. Indicadornan 
clave di bienestar ta inclui autonomia, mobilidad 
y cuido adecua, reconociendo e impacto 
significante di embehecimento riba condicionnan 
socioeconomico. 


Reconociendo e retonan presenta den 
embehecimento, Minister a pone enfasis 
riba e necesidad pa un evaluacion critico 
di strategianan, pa balansa y sostene e 
gastonan creciente relata na cuido door di 
embehecimento. Investigacionnan tocante 
eficiencia den facilidadnan di cuido y evaluacion 
di e sistema di subsidio actual ta na caminda. 


Adicional na esaki, e maneho ta enfoca riba 
crea servicionan adapta y accesibel pa e 
adulto mayor pa e cresemento drastico den 
e grupo demografico aki. Esfuersonan desde 
2021 ta inclui e establecemento di Directie 
Ouderenzaken, programanan di Centro di 
Barionan y reforsamento di posicionnan di 
NGO's. 


Minister a enfatisa e necesidad di un 
perspectiva colectivo riba embehecimento, 
cambiando di un enfoke medico pa un 
enfoke social. E cambio social aki ta rekeri 
un compromiso nacional, no solamente un 
responsabilidad di gobierno. 

E mensahe ta cla: accion inmediato ta nesesario. |i er 
“No tin tempo pa perde y pasonan tin cu wordo 

tuma: nos ta construyendo e brug mientras nos 

ta crusando. Y pa logra esaki ta exigi un cambio di 

enfoke y perspectiva.” - Minister Ursell Arends 


Durante e Foro Nacional pa Adulto Mayor lo trata 
diferente tema importante, manera tendencianan 
demografico, vivienda, servicionan di bienestar y 
cuido como tambe participacion civico. Den cuadro 
di esaki a invita un variedad di representante 
gubernamental como tambe no gubernamental pa 
forma un dialogo informativo y constructivo. MN 

LUNA DI CONSCIENTISACION DI 


CANCER NA PECHO 


OCTOBER e MINISTER 
2023 - 


Minister Endy Croes 
ta felicta S.V. Britannia cu nan 


65 ANIVERSARIO 


Diasabra anochi, S.V. Britannia a celebra su 65 aniversario cu un tremendo 

wega amistoso contra di S.V. Vitesse di Boneiro. Minister Endy Croes y colega 

Minister Ursell Arends tabata presente na e ocasion special aki. Minister Endy 

Croes tabatin e honor di hiba palabra unda a felicita S.V. Britannia cu nan 65 
aña di existencia. 


S.V. Britannia ta funda dia 12 di october 1958 pa un grupo di 
hoben den bario. S.V. Britannia tin un trayecto largo unda e 
ekipo a crece durante aña. E prome wega oficial di S.V. 
Britannia tabata na aña 1960 contra ekipo di Vitesse 
di Cashero, unda e pumanan di Piedra Plat a sali 
victorioso cu score di 3-1. 


Den su trayectorio S.V. Britannia tin cuater (4) titulo 
di campeon di Aruba. S.V. Britannia tin ocho (8) 
titulo campeon di Copa Betico Croes. Tambe, S.V. 
Britannia a hunga cinco (5) wega di Caribbean 
Championship contra, entre otro, Surnam, US 
Virgin Islands, Trinidad y Tobago y Haiti. 


Mandatario di Deporte a enfatisa cu mester corda 

riba esnan cu a yuda funda e club, nombernan 

grandi cu pa semper lo keda graba den historia 

manera; Sr. Vale Croes di Galeria Moderna, 

kende ta toca mi na famia a fungi como e prome 

presidente di S.V. Britannia. Sr. Vale Croes lanta 
cerca banda di e veld aki, na cas di mama la, Sra 
Martilia Croes den feliz memoria. 


Tambe, nos ta corda Sr. Ripoldo Croes, Sra. Lika 
Werleman y Sr. Vale Hernandis. No por keda sin 
meciona Sr. Eddie Berg y Sr. Franklyn Bareño cu tin 
45 aña activo y ta e motor tras di S.V. Britannia. Sr. Berg 
sigur ta un lider, visonario, e persona cu a pusha pa e club 
aki. Minister Endy Croes a enfatisa cu poco biaha bo ta haya 
hende cu ta permanece 45 aña y ta pusha pa un club asina. 

Mandatario di Deporte a gradici y felicita presidente 
actual di S.V. Britannia Sr. Cedric Werleman y 
henter su directiva cu 65 afia di existencia di e 
club. Mandatario di Deporte ta gradici di curason 
tur boluntario pa sostene e club. 


Tambe, Minister Endy Croes ta gradici y felicita e 
atletanan cu ta e protagonista riba tereno. Palabra 
di danki sigur na e mayornan cu ta contribui y 
sostene nan yiu den nan deporte. Alabes palabra 
di danki na e fanaticada cu ta apoya futbol y nan 
ekipo. 


Pa conclui, Minister Endy Croes ta gradici tur 
persona cu den historia a dedica nan tempo valioso 
na S.V. Britannia. Den nomber di Gobierno di 


Aruba, Minister Endy Croes a haci entrega di un 
reconocemento na S.V. Britannia pa e gran labor y 
aporte na deporte di Aruba. 

Masha pabien! 


al 


i irs mitra ta 


hace io LS 

'ARUBAHUIS TA UN INSTITUTO 


Den Haag — ‘Arubahuis ta un instituto di Aruba na Hulanda 
cu tin un tarea importante den e relacion entre Aruba y 
Hulanda. Den e pensamento aki Arubahuis ta mantene y 
estrecha su relacion y lasonan na Hulanda riba diferente 
tereno manera gubernamental, economico, y ensefiansa.’ 
Esaki segun declaracion di Minister Plenipotenciario mr. Ady 
Thijsen. 


Minister Thijsen ta sigi bisa cu den 1 afia cu e ta ocupa 
e posicion di Minister Plenipotenciario ela desaroyo un 
maneho y vision pa Arubahuis. Un vision unda Aruba mester 
ta mas visibel na Hulanda y na Union Europeo. 


‘Nos no ta concentra unicamente riba Binnenhof, cu ta e 
Gobierno Central y e ministerionan. Nostabuscando contacto 
cu municipionan, provincianan, instituto, Hogeschool y 
Universidadnan pa mira riba cual tereno nos por coopera 
cu otro. Nos a bishita 13 municipio y awor aki nos ta bai 
haci un inventarisacion cual municipio tin potencial pa cu 
cooperacion. 


Tambe nos contacto cu diferente Hogeschool ta parti di e 
inventarisacion, riba cual tereno nos mester sigi cu otro. E 
vision aki ta costa tempo y ta exigi hopi di e personal, pero 
nos ta kera cu tin potencial pa Aruba den e vision aki,’ asina 
Minister Thijsen a bisa. 


DIISUMA IMPORTANTE PA 


ARUBA NA HULANDA' 


Minister Plenipotenciario 


MR. ADY 
THIJSEN: 


E mandatario a sigi bisa cu 

e contactonan cu e diferente 

embahada ta dunando su frutanan. 

‘Cu Italia por ehempel ya caba nos a 
logra dos proyecto. 


Un di nan ta un anochi cultural den e 

Instituto Cultural di Italia na Amsterdam y e 
otro ta e bishita di e entrepreneur di biña Hubert 
Yarzagaray na e region di Treviso. Y ainda tin 
algun proyecto den pipeline cu lo ta benefisioso pa 
Aruba. Asina nos ta moviendo cu otro embahadanan y 
nos ta spera cu ora e momento ta oportuno nos bin cu mas 
informacion riba esaki,' segun e mandatario. 


Pa loke ta e renobacion di e edificio di Aruba na 
R.J.Schimmelpennincklaan, sr. Thijsen a bisa cu esaki 
ta canando hopi bon y cu tin un proyect manager a keda 
apunta cu ta guia e proceso na un manera profesional 
conhuntamente cu DOW di Aruba. 


Por ultimo Minister Thijsen kier a comenta riba e nombracion 
di un director pa Arubahuis. 'En berdad cu sra. Glenda 
Hernandez a bin pa tres luna den espera cu e director nobo 
lo keda apunta. Gobierno a tene un solicitud abierto y un 
comision a escohe e candidato adecua pa ocupa e puesto 
di director di Arubahuis. 


Ta berdad cu e proceso a dura mas largo cu a premira y 
mi ta contento cu sra. Glenda Hernandez tabata dispuesto 
pa continua den e funcion di director a.i. pa asina cu su 
experticio y experencia, atende cu algum asunto importante, 
entre nan e renobacion di Arubahuis y reorganisacion di 
Arubahuis. 


Pa loke ta e reorganisacion, tin un plan cla cu ta den proceso 
pa keda ehecuta. Di e manera aki mi ta sigur cu Arubahuis ta 
dispone di tur instrumento nesesario pa ehecuta su funcion 
como digno representante di Aruba na Hulanda,' segun 
declaracion di Minister Plenipotenciario mr. Ady Thijsen. 

Den bataya contra cancer, 
forsa y speransa ta uni nos tur. 
Hunto nos por vence e desafio aki. 


Keda fuerte, sigui kere, 


y laga bo animo inspira otro. 
Bo no ta so den e lucha aki. 


#closethecaregap 


DETECCION TA NA E 
PUNTA DI BO DEDE 


À 
A uto-examinacion ta un viahe 


personal di forsa y speransa den e 
prevencion di e malesa canser. 


E ta un demostracion poderoso di 
amor propio, un recordatorio cu bo ta 
tene e yabi pa deteccion tempran y un 
futuro mas saludabel. 


Cada control ta un testigo di bo 
curashi y un fuente di inspiracion pa 
otro. 


Brasa e momento aki como un 
declaracion di bo forsa interno y 
determinacion, sabiendo cu bo nunca 
ta so den e proceso aki. Corda 
semper, deteccion ta na e punta di bo 
dede. 


2023 ANA DI UNION Y POSITIVISMO! 


